****

Република Србија

ОПШТИНА ВЛАСОТИНЦЕ

СКУПШТИНА ОПШТИНЕ

01 бр.06-108-16-2/2024

29.11.2024.године

В Л А С О Т И Н Ц Е

На основу члана 67. став 1. тачка 9. , члана 68. ст. 4. и 6. и члана 69.Закона о локалним изборима („Сл. гласник РС“ број 14/22 и 35/24), чл.34. Статута општине Власотинце („Сл.гласник града Лесковца“, бр 6/19) и члана 188.ст.1.тачка 1. и чл.189.ст.1., 2. и 3.Пословника Скупштине општине Власотинце („Сл.гласник града Лесковца“, број 36/20 и 4/22), Скупштина општина Власотинце на седници одржаној 29.11.2024.године, донела је

 **ОДЛУКУ**

**О ПРЕСТАНКУ МАНДАТА ОДБОРНИКА**

**СКУПШТИНЕ ОПШТИНЕ ВЛАСОТИНЦЕ**

 I

 **КОНСТАТУЈЕ СЕ** да одборнику Радету Јовићу, пензионеру из Власотинца престаје мандат одборника Скупштине општине Власотинце, са Изборне листе АЛЕКСАНДАР ВУЧИЋ-Власотинце не сме да стане, због подношења оставке.

 II

 Одлуку доставити Општинској изборној комисији општине Власотинце ради поступања у складу са чл.72.Закона о локалним изборима.

III

 Ова одлука се објављује у „Службеном гласнику града Лесковца“ и на веб презентацији Републичке изборне комисије.

**О б р а з л о ж е њ е**

 Правни основ за доношење ове одлуке садржан је у Закону о локалним изборима („Сл. гласник РС“ број 14/22), Статуту општине Власотинце („Сл.гласник града Лесковца, број 6/19“) и Пословнику Скупштине општине Власотинце („Сл.гласник града Лесковца“, бр.36/20 и 4/22).

 Одредбом чланом 67. став 1. тачка 9.Закона о локалним изборима утврђено је да одборнику престаје мандат пре истека времена на које је изабран ако поднесе оставку. Одредбом чл. 68.ст.4 и 6.прописано је да одборник може поднети оставку и усмено на седници скупштине и да одборнику престаје мандат оног дана када поднесе оставку, док је одредбом чл.69.истог закона прописано да скупштина доноси одлуку којом констатује да је одборнику престао мандат одмах након што прими обавештење о разлозима за престанак његовог мандата, на седници која је у току, односно на првој наредној седници.Одлука којом се констатује да је одборнику престао мандат објављује се на веб-презентацији.

 На основу чл.34.Статута општине Власотинце одборнику почиње и престаје одборнички мандат под условима и на начин утврђен законом.

 На основу чл. 188. ст.1.тачка 1. Пословника Скупштине општине Власотинце одборнику престаје мандат пре истека времена на које је изабран подношењем оставке.

 На основу чл.189.ст.1., 2. и 3. Пословника Скупштине општине Власотинце одборник може поднети оставку на функцију одборника.Одборник може поднети оставку усмено на седници Скупштине, а између две седнице подноси је у форми оверене писане изјаве.После подношења усмене оставке одборника, Скупштина без одлагања, на истој седници утврђује да је одборнику престао мандат.

 Како је одборник Раде Јовић на седници Скупштине општине Власотинце од 29.11.2024.године, обавестио усмено Скупштину општине Власотинце да подноси оставку на одборничку функцију, констатовано је да му је у складу са наведеним законским одредбама престао мандат одборника Скупштине општине Власотинце, са Изборне листе АЛЕКСАНДАР ВУЧИЋ- Власотинце не сме да стане, због подношења оставке.

 Одлука којом се констатује да је одборнику престао мандат објављује се на веб-презентацији РИК-а, сходно чл.69.ст.2.Закона о локалним изборима.

 Имајући у виду наведену законску регулативу, донето је решење као у диспозитиву.

 **Поука о правном леку:** Против ове одлуке може се изјавити жалба Вишем суду у Лесковцу у року од седам дана од дана доношења одлуке.

 **СКУПШТИНА ОПШТИНЕ ВЛАСОТИНЦЕ, на седници од 29.11.2024.године, 01 бр. 06-108-16-2/2024**

 **ПРЕДСЕДНИК СКУПШТИНЕ**

 **Зоран Стаменковић,с.р.**

 **Тачност преписа оверава**

 **СЕКРЕТАР СКУПШТИНЕ**

 **Ивана Станојевић**